Diari Oficial de la Generalitat Valenciana


Sumari del DOGV 7982, del 17-02-2017 (2017/805)

Notificació de la sentència dictada en el procediment de guarda i custòdia fills menors no consensuat número 28/2016.
---------------------------------------------------------------------------------------------------------------------

### Dades del document

Número de DOGV
:   7982

Data del DOGV
:   17-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/805


Organisme emissor
:   Jutjat de Violencia Sobre la Dona Número 1 de Vila-real

Tipus de document
:   Edicte

Notificació de la sentència dictada en el procediment de guarda i custòdia fills menors no consensuat número 28/2016. [2017/805]  
Procediment: família, guarda, custòdia i aliments de fill menor no matrimonial no consensuat 000028/2016-B.  
De: Olga Jordán Chabrera.  
Procuradora: María José Martí Piquer.  
Contra: Rubén Claros Martínez.  
Procurador/a: -  
María Miranda Tauler, lletrada de l'Administració de justícia del Jutjat de Violència sobre la Dona número 1 de Vila-real, en aquest procediment, família, guarda, custòdia i aliments de fill menor no matrimonial no consensuat número 000028/2016, seguit a instàncies d'Olga Jordán Chabrera contra Rubén Claros Martínez, s'ha dictat la sentència que té l'encapçalament i la dispositiva que, literalment, són com segueix:  
  
  
«Sentència número 29/2016  
Jutgessa que la dicta: Macarena Amparo Mira Picó.  
Lloc: Vila-real.  
Data: 16 de desembre de 2016.  
Part demandant: Olga Jordán Chabrera.  
Advocada: María del Mar Renau Casla.  
Procuradora: María José Martí Piquer.  
Part demandada: Rubén Claros Martínez.  
Advocat/ada: -  
Procurador/a: -  
Macarena Mira Picó, magistrada del Jutjat de Violència sobre la Dona número 1 de Vila-real, he vist aquestes actuacions seguides davant d'aquest jutjat amb el número 28/2016, a instàncies d'Olga Jordán Chabrera, representada per la procuradora María José Martí Piquer i assistida de la lletrada María del Mar Renau Casla, contra Rubén Claros Martínez, declarat en situació de rebel·lia processal.  
Dispositiva  
Estime la demanda interposada per la representació processal d'Olga Jordán Chabrera contra Rubén Claros Martínez, i dispose les mesures següents:  
1. Pel que fa a la guarda i custòdia de la menor, N. C. J., nascuda el 2 de febrer de 2011, l'atribuïsc a la mare, sent-ne la pàtria potestat compartida.  
2. Pel que fa al règim de vistes, pertoca establir el següent règim de visites a favor del pare:  
- Caps de setmana alterns des del dissabte a les 10.00 hores fins al diumenge a les 20.00 hores. La menor ha de ser replegada i reintegrada al domicili matern i, mentre dure la prohibició d'aproximació a la víctima, el lliurament i replega s'haurà de fer per una tercera persona designada pel pare.  
- Dos dies entre setmana, que si no hi ha acord es fixen en dilluns i dimecres des de l'eixida del col·legi fins a les 20.00 hores, i cal reintegrar la menor al domicili matern.  
- Els períodes de vacances escolars de Nadal i Setmana Santa es dividiran a mitges per a cada un dels progenitors. La primera meitat, en els anys parells, correspondrà, segons dret d'acord, a la mare, i l'altra al pare. Els anys senars serà a la inversa.  
- El període de vacances escolars comprendrà els mesos de juliol i agost, i es dividirà en quinzenes. El gaudi correspondrà de manera alterna als progenitors, i correspondrà la primera quinzena de juliol i la primera d'agost a la mare en els anys parells i les altres dues al pare. Els anys senars serà a la inversa.  
- El Dia del Pare i el Dia de la Mare, la menor els passarà amb el respectiu progenitor segons la celebració que es tracte, de manera independent al règim de visites i/o estada que corresponga en aqueix moment, i, si no hi ha acord, la menor ha de ser replegada a les 10.00 hores i reintegrada al domicili matern a les 20.00 hores del mateix dia. El lliurament i la replega l'efectuarà una tercera persona mentre dure la prohibició d'aproximació.  
3. Pel que fa a la pensió d'aliments a favor de la menor, la fixe en 200 euros mensuals, que els haurà d'abonar el pare dins dels cinc primers dies de cada mes en el compte bancari designat per la mare. Aquesta quantitat s'actualitzarà anualment segons l'índex de preus de consum fixat per l'Institut Nacional d'Estadística. Les despeses extraordinàries s'hauran de pagar a mitges.  
Tot això sense fer imposició expressa de les costes processals.  
Notifiqueu aquesta sentència a les parts, i feu-los saber que, en contra, s'hi pot interposar un recurs d'apel·lació dins del termini dels cinc dies següents des que es notifique.  
Aquesta és la meua sentència, de la qual cal deixar un testimoniatge en les actuacions que, jutjant definitivament en primera instància, pronuncie, mane i firme.  
Publicació. La sentència anterior ha sigut donada, llegida i publicada per la magistrada jutgessa que la va dictar, mentre celebrava audiència pública el dia de hui, cosa de la qual jo, la lletrada de l'Administració de justícia, done fe. Vila-real, 16 de desembre de 2016.»  
  
I atés que el demandat, Rubén Claros Martínez, en parador desconegut, expedisc aquest edicte, a fi que li valga de notificació de forma deguda.  
  
Vila-real, 26 de gener de 2017.- La lletrada de l'Administració de justícia: María Miranda Tauler.